**Mór Városi Önkormányzat Képviselő-testületének**

**242/2022. (VI.29.) határozata**

**a Mór város Petőfi Sándor Általános Iskola tornatermének energetikai korszerűsítése című pályázat kivitelezési munkálataira vonatkozó vállalkozói szerződés megszüntetése tárgyában**

Mór Városi Önkormányzat Képviselő-testülete a TOP-3.2.1-16-FE1-2018-00030 „Mór Város Petőfi Sándor Általános Iskola tornatermének energetikai korszerűsítése” című pályázat kivitelezési munkálatai tárgyában a New Generation Technologies Rendszerfejlesztő és Szolgáltató Kft.-vel (1221 Budapest, Duna utca 1-3) 2021. december 7-én kötött vállalkozási szerződés (a továbbiakban: Szerződés) kapcsán az alábbi döntéseket hozza:

1.A Képviselő-testület a Szerződést, a XVI./1. alpontjában foglalt rendelkezéseknek megfelelően, annak meghiúsulására tekintettel azonnali hatállyal felmondja és a nettó szerződéses ellenérték 20%-a mértékű, azaz 15 719 032 Ft meghiúsulási kötbérigényt érvényesít.

2. A Képviselő-testület egyetért azzal, hogy a Vállalkozó által igénybe vett bruttó 4 990 793 Ft előleg kerüljön visszafizetésre, továbbá Vállalkozó az eredeti állapot helyreállítását végezze el.

3.A Képviselő-testület felkéri a polgármestert, hogy fentiekről Vállalkozót értesítse és az Önkormányzat követelései kapcsán Vállalkozó elismerő nyilatkozatát kérje be.

Határidő: 2022.07.08.

Felelős: polgármester(Önkormányzati Iroda)

 Fenyves Péter Dr. Taba Nikoletta

 polgármester jegyző